Enes Orman

**Enes Orman** (Ljubuški, 1921. - Ćesim, Konjic, 04. februar, 1944.), bio je jugoslavenski partizan i Narodni heroj Jugoslavije.

## Biografija 
Poticao je iz službeničke porodice. Osnovnu školu je završio u Ljubuškom, gimnaziju u Sarajevu. Nakon toga je počeo studije medicine na Medicinskom fakultetu u Beogradu. Bio je aktivan u studentskom pokretu i studentskim organizacijama, nakon čega je 1941. godine bio primljen u članstvo tada ilegalne Komunističke partije Jugoslavije (KPJ). Nakon okupacije Jugoslavije, aprila 1941. godine vratio se u Hercegovinu, gde se u Mostaru uključio u rad na pripremama oružanog ustanka.

## U Mostarskom bataljonu 
Delovao je kao ilegalac u okupiranom Mostaru, a posebno se istakao u izvođenju dobrovoljaca iz Mostara i njihovom prebacivanju na oslobođenu teritoriju, gde su stupali u partizanske jedinice. Decembra 1941. godine je i sam napustio Mostar i otišao u Konjički partizanski bataljon. Nakon isticanja u nekoliko akcija u kojima je učestvovao, postao je najpre komandir voda, a potom politički komesar čete.

Početkom juna 1942. godine, kada se njegova jedinica sukobila sa muslimanskom milicijom u selu Dramiševo, kod Konjica, Enes je sa još dvojicom boraca-bombaša uništio neprijateljsko uporište.

### Četnički puč 
U noći 14/15. juna četnici su sproveli pripremljenu organizaciju i poslije ponoći izveli puč u bataljonu. Nikome od partizana nije padalo na um da se tih dana održavaju ilegalni sastanci manjih i većih grupa mještana, boraca 1. čete iz Bijele i sa Boraka, sazvanih od četničkih kolovođa. Prvo su na položajima razoružali partizane i pobili ih bez pucnjave, noževima, da ne bi digli uzbunu. Enes Orman se nalazio u grupi od 30 partizanskih boraca, koja je bila iznenada napadnuta u zgradi škole u selu Bijela kod Konjica.

Grupa na čelu sa Enesom Ormanom probijala se prema Neretvi. Sačinjavali su je: Mustafa Bobić, Mustafa Grabovac, Sulejman Leho, Omer Livnjak, Stjepan Pavlović, Branko Premužić i Mehmed Taso. U blizini Konjica su svi pohvatani od domobranske jedinice i predati ustašama, koji su ih zatvorili. U jednom danu tri neprijatelja. Veoma brzo ih je oslobodila grupa boraca Mostarskog bataljona.

Nakon oslobađanja iz ustaškog zatvora, Enes se vratio u bataljon, gde je bio postavljen na dužnost političkog komesara čete. Novembra 1942. godine, prilikom borbi za oslobođenje Jajca, nalazio se na čelu grupe bombaša. Kao bombaš učestvovao je u teškim borbama Mostarskog bataljona u bici za Prozor tokom koje je iz stroja bilo izbačeno više od 200 neprijateljskih vojnika, zaplenjena dva topa i dosta drugog materijala.

Četvrtog februara 1944. god. partizanska grupa u kojoj su bili Mehmed Trbonja, Fadil Riđanović i Enes Orman upali su u kuću jednog četničkog komandanta, jednog od četničkih kolovođa u puču 1942. godine. Zatekli su ga s ukućanima u sobi pored peći sa otkočenom puškom. Trbonja je otpočeo pregovore s njim, pozivajući ga na partizansku stranu i garantovao mu život. Kako se njihov razgovor otegao, mada je već izgledalo da će četnik pristati na Trbonjine prijedloge, Orman je ustao i nervozno povikao: "Dosta više natezanja, daj pušku", uhvativši za cijev puške u četnikovim rukama. Četnik je opalio i na mjestu ubio Ormana.
## Literatura 
* 

## Reference 
Kategorija:Rođeni 1921.
Kategorija:Umrli 1944.
Kategorija:Biografije, Ljubuški
Kategorija:Bosanskohercegovački partizani
Kategorija:Jugoslavenski partizani
Kategorija:Bosanskohercegovački komunisti
Kategorija:Jugoslavenski komunisti